### Beslutning

-

### Sagsfremstilling

**Rundkørslen ved [adresse] og [adresse]**

Administrationen oplyser, at der i forbindelse med ombygning af rundkørslen ved [adresse] og [adresse] vil ske påvirkning af trafikken i cirka 2 uger i sommerperioden. Det er endnu ikke klart, om der vil blive signalreguleret, eller om der bliver behov for hel lukning for gennemkørsel med bil. Nærmeste interessenter vil blive orienteret direkte.

**Klosterparkvej ved Munkesøparken**

[adresse] lukkes for gennemkørsel med bil i en periode. Administrationen forventer at det bliver perioden den 5. juni 2023 og cirka 2 uger frem. Der er kun spærret for køretøjer, så de bløde trafikanter kan stadig passere.

**Status på de fire cykelstiprojekter**

Cykelsti Viskinge-Svebølle

Åstedsforretning er gennemført den 31. marts 2023. Protokol og erstatningstilbud er fremsendt til lodsejerne. Erstatningstilbuddet er afgivet af kommunens repræsentant under forbehold for, at ekspropriationen gennemføres på det foreliggende grundlag, og under forbehold for, at Kommunalbestyrelsen træffer endelig afgørelse om ekspropriation.

Der er en særlig udfordring med krydsning af jernbane.

Detailprojektering, myndighedsbehandling og udarbejdelse af udbudsmateriale foregår.

Cykelsti Ubby-Slagelse Landevej

Åstedsforretning er gennemført den 3. maj 2023. Protokol og erstatningstilbud er fremsendt til lodsejerne. Erstatningstilbuddet er afgivet af kommunens repræsentant under forbehold for, at ekspropriationen gennemføres på det foreliggende grundlag, og under forbehold for at Kommunalbestyrelsen træffer endelig afgørelse om ekspropriation.

Detailprojektering, myndighedsbehandling og udarbejdelse af udbudsmateriale foregår.

Cykelsti Havnsø – Føllenslev

Åstedsforretning afholdes den 24. maj 2023.

Detailprojektering, myndighedsbehandling og udarbejdelse af udbudsmateriale foregår.

Cykelsti Kr. Helsinge – [adresse]

Åstedsforretning afholdes den 14. og 15. juni 2023.

Detailprojektering, myndighedsbehandling og udarbejdelse af udbudsmateriale foregår.

**Ladestanderudbud**

[adresse] første landestanderudbud er ude lige nu, og det forventes, at bud kommer ind den 5. juni 2023.

Følgende lokationer er med i første runde:

* Højvangen 10, Svebølle
* Havnsø Havn, Føllenslev
* Tværstenen, Gørlev
* Centervej, Høng
* Vesterlunden 1, Snertinge

**Afgørelse fra Planklagenævnet**

Planklagenævnet har stadfæstet Kalundborg Kommunes afgørelse om, at jordtilførsel til et 28 ha stort lavbundsareal på [adresse] kræver landzonetilladelse og har tillige stadfæstet kommunens afgørelse om ikke at give en sådan tilladelse.